આજે પણ ડોલરના મુકાબલે ભારતના રૂપિયામાં ઘસારો જોવા મળ્‍યો હતો. છેલ્લા એક મહિનામાં ડોલરનો ભાવ લગભગ ૪ રૂપિયા વધી ગયો છે. એક મહિના પહેલા ૧૨ ઓગષ્‍ટના રોજ ડોલરનો ભાવ ૬૯ રૂપિયાથી નીચે હતો. હવે તે ૭૩ની નજીક પહોંચી ગયો છે. રૂપિયામાં આવેલા આ ઘટાડાને કારણે પેટ્રોલ અને ડીઝલના ભાવમાં આગ લાગી છે. એક મહિના પહેલા ડોલરનો ભાવ ૬૯ રૂપિયા હતો તો દિલ્‍હીમાં પેટ્રોલનો ભાવ ૭૭.૨૩ રૂપિયા પ્રતિ લીટર હતો. હાલ દિલ્‍હીમાં પેટ્રોલનો ભાવ વધીને ૮૦.૮૭ રૂા. પ્રતિ લીટર થયો છે. દેશના કેટલાક ભાગમાં પેટ્રોલનો ભાવ ૯૦ રૂપિયા સુધી પહોંચી ગયો છે.